Covid-19-statistieke: Net 210 nuwe gevalle | Maroela Media
Covid-19-statistieke: Net 210 nuwe gevalle
Net 210 nuwe gevalle van Covid-19 is aangemeld, byna die helfte minder as 'n dag tevore. Altesame 2 916 803 gevalle is sedert die uitbreking van die pandemie in Suid-Afrika bevestig.
Die Nasionale Instituut vir Oordraagbare Siektes (Nios) sê die positiwiteitskoers staan in hierdie stadium op 1,4% en 2 805 566 mense het reeds van die virus herstel.
'n Verdere sewe sterftes is bevestig wat die totaal op 88 619 te staan bring.
In hierdie stadium is daar 22 618 aktiewe gevalle van die virus en net meer as 15 000 toetse is sedert die vorige verslag gedoen.
Tans is die meeste nuwe gevalle is in Gauteng (37%), gevolg deur KwaZulu-Natal (19%), die Wes-Kaap (16%), die Vrystaat (7%), Noordwes (6%), die Oos-Kaap en Mpumalanga (5% elk) en Limpopo en die Noord-Kaap (2% elk).
Nog 24 mense is in die 24 uur voor die verslag in hospitale opgeneem en net minder as vyf duisend mense landwyd word in hierdie stadium vir Covid-19 in hospitale behandel.
Altesame 167 928 dosisse entstof is Maandag toegedien en vorm deel van die 20,3 miljoen dosisse wat tot dusver toegedien is.
Aan die statistieke lyk dit of die "pandemie" homself uitgewoed het en behoort die inperkings heeltemal beeindig te word. Ek verwag egter dat die grafieke na die munisipale verkiesings weer gaan opswaai. Dit sal 'n onteenseglike bewys van regeringsmanipulasie wees.